મુંબઈઃ અભિષેક બચ્ચન મીડિયા પર ફરી એક વાર ભડક્યો છે. અભિષેક બચ્ચન, ઐશ્વર્યા રાય અને આરાધ્યાનો મુંબઇ એરપોર્ટ પર કેપ્ચર કરેલો એક વીડિયો વાઇરલ થઇ રહ્યો છે તેમાં અભિષેક પુત્રી આરાધ્યાનો હાથ પકડવાની કોશિશ કરે છે, પરંતુ તે હાથને ઝટકો મારી દે છે અને મમ્મી ઐશ્વર્યાનો હાથ પકડીને ચાલવા લાગે છે. આ દરમિયાન ઐશ્વર્યા પણ તેને ટોકે છે. આ વીડિયો વાઇરલ થતાં જ એક મીડિયા પોર્ટલે લખ્યું છે કે પાવરફુલ કપલની વચ્ચે ઝઘડો. આ પોર્ટલ પર અભિષેકે ખૂબ જ ગુસ્સો ઉતાર્યો અને ટ્વિટર પર મીડિયાને સલાહ આપી દીધી.